Yenna-yas: - Inaɣ seg wasmi i kem-uɣeɣ, kra ur kem-ixuṣṣ tfeṛḥeḍ mačči d kra ahat di leɛmeṛ-im ur tefṛiḥeḍ am wasmi i telliḍ yid-i, ur telluẓeḍ, ur kem-yenɣi usemmiḍ; ayen akk i tebɣiḍ s tawant i kem-id-yettaweḍ; kra i d-tesutreḍ xedmeɣ-am-t-id. Ur am kkiseɣ ara imawlan-im, yal tikkelt i tebɣiḍ ttawiɣ-kem ɣer tmurt. Yal ass ɣur-m i gganeɣ, ur ṭṭafareɣ ara sut iberdan, ur am-d-sekkreɣ ara s axxam, ur kem-ttaǧǧaɣ ara weḥd-m ad txiqeḍ: anda i rriɣ ad kem-awiɣ